open-index/open-wikipedia-markdown huggingface dataset:
DSC Arminia Bielefeld

**DSC Arminia Bielefeld** on saksalainen jalkapalloseura, joka on perustettu vuonna 1905. Joukkue pelaa kotiottelunsa SchücoArenalla Bielefeldissä. Seura perustettiin vuonna 1905 nimellä *1. Bielefelder Fussball-Club Arminia*. Nykyisen nimensä se otti käyttöön vuonna 1926.

Arminia Bielefeldiä voi hyvällä syyllä kutsua *hissijoukkueeksi*, sillä se on noussut 1. Bundesliigaan kahdeksan kertaa - ja pudonnut sieltä kahdeksan kertaa. Molemmat ovat Bundesliigan ennätyksiä. Viimeksi joukkue pelasi 1. Bundesliigassa kausina 2020–2022.

Vuonna 1971 Arminia Bielefeld jäi kiinni lahjuksien maksamisesta muutamille vastajoukkueiden pelaajille aikeenaan säilyttää paikkansa pääsarjatasolla. Seura tuomittiin menettämään kaikki pisteensä kyseiseltä kaudelta, ja se pudotettiin useita sarjatasoja alemmas.

Olli Isoaho pelasi maalivahtina Arminia Bielefeldissä 1982–1983. Pasi Rautiainen pelasi Arminia Bielefeldissä vuosina 1982–1986.

Arminia on feminisoitu versio Arminiuksesta (Hermannista), joka oli Teutoburgin taistelun voittaja vuonna 9 jälkeen ajanlaskumme alun.

## Saavutukset
* 2. Bundesliigan mestari (3): 1978 (pohjoinen), 1980 (pohjoinen),1999

## Entisiä pelaajia
*  Ali Daei
*  Arne Friedrich
*  Marek Heinz
*  Thomas Helmer
*  Olli Isoaho
*  Stefan Kuntz
*  Ewald Lienen
*  Patrick Owomoyela
*  Pasi Rautiainen
*  Berat Sadik
*  Fritz Walter

## Entisiä valmentajia
*  Egon Piechaczek 1969–1971
*  Karl-Heinz Feldkamp 1976–1978
*  Otto Rehhagel 10/1978–10/1979
*  Horst Köppel 1982–1983
*  Ernst Middendorp 4/1988–10/1990, 9/1994–8/1998, 3–12/2007 
*  Thomas von Heesen 8/1998–1999, 2/2004, 2005–2/2007 
*  Benno Möhlmann 10/2000–2/2004
*  Uwe Rapolder 3/2004–4/2005
*  Michael Frontzeck 1/2008–5/2009
*  Jörg Berger 5/2009 
*  Thomas Gerstner 2009–3/2010
*  Christian Ziege 5–11/2010
*  Ewald Lienen 11/2010–2011
*  Markus von Ahlen 7–9/2011
*  Stefan Krämer 2011–2014
*  Norbert Meier 2014–2016
*  Jeff Saibene 2017–2018
*  Uwe Neuhaus 2018–2021

## Aiheesta muualla

* Joukkueen viralliset sivut
Annika Eräpuro

**Annika Eräpuro** (s. 22. maaliskuuta 1962 Kemi) on suomalainen lasten- ja nuortenkirjailija ja kääntäjä.

Eräpuro opiskeli draamakirjallisuutta ja yleistä kirjallisuustiedettä Tampereen ja Helsingin yliopistoissa. Lisäksi hän on opiskellut Oriveden Opiston kirjoittaja- ja käsikirjoittajalinjalla.

Eräpuro on kääntänyt kaunokirjallisuutta ja tehnyt näyttämösovituksia muuan muassa Yrjö Kokon *[[Pessi ja Illusia|Pessistä ja Illusiasta]]* Suomen Kansallisteatterille. Eräpuro on myös näytellyt Tampereen Ylioppilasteatterissa sekä Kemin ja Tampereen Teatterin iltanäyttelijänä.

Eräpuron esikoisromaani *Rämäpää ja Rääpäle* julkaistiin vuonna 2002. Toinen romaani, *Fria ja Kuunainen*, julkaistiin vuonna 2004 ja oli samana vuonna Finlandia Junior -palkintoehdokas. Eräpuro on ollut teoksillaan Lasten LukuVarkaus -palkintoehdokkaana vuosina 2002, 2004 ja 2009.

Turkulainen Linnateatteri tuotti Eräpuron romaaniin perustuvan näytelmän Rämäpää ja Rääpäle keväällä 2003.

Eräpuro asuu Kangasalla.

## Teokset
* 
* 
* 
* 
* 
* 
**Hili & Ola ja mahdoton Mauri*. Hämeenlinna: Karisto, 2016.
**Hili & Ola ja Hotelli Hau.* Hämeenlinna: Karisto, 2017.

### Lähteet

## Aiheesta muualla
* Annika Eräpuro Suomen Nuorisokirjailijoiden nettimatikkelissa
Luettelo televisiosarjan Lost jaksoista

*Lost* on yhdysvaltalainen draamasarja, jota esitettiin ABC-kanavalla vuosina 2004–2010 yhteensä kuuden tuotantokauden ja 121 jakson ajan. *[[Lost]]* kertoo salaperäiselle saarelle törmänneen lentokoneen matkustajista. Sen jaksoissa näytetään selviytyjien elämää saarella, minkä lisäksi jaksoissa näytetään yleensä takaumia sen keskeisen hahmon elämästä. Sarjassa seurataan myös saarella ennestään asuvien ”Toisten”, sekä rahtialuksella saapuvan joukon, tarinaa. Kuudes kausi kertoo takaumien sijaan selviytyjistä vaihtoehtoisessa todellisuudessa, jossa lento ei koskaan törmää saarelle.

*Lostin* loivat Damon Lindelof ja J. J. Abrams, joka ohjasi sarjan pilottijakson. Sen ensimmäinen jakso perustui Jeffrey Lieberin alkuperäiseen käsikirjoitukseen nimeltään *Nowhere*. Muita tärkeitä henkilöitä sarjan tuotannossa olivat muun muassa Carlton Cuse, Jack Bender, Adam Horowitz, Edward Kitsis, Stephen Williams, Elizabeth Sarnoff ja Bryan Burk. Sarjaa kuvattiin pääosin Oahun saarella, Havaijilla.

## Yhteenveto

## Jaksot
### Ensimmäinen tuotantokausi (2004–2005)

|}

### Toinen tuotantokausi (2005–2006)

|}

### Kolmas tuotantokausi (2006–2007)

|}

### Neljäs tuotantokausi (2008)

|}

### Viides tuotantokausi (2009)

|}

### Kuudes tuotantokausi (2010)

|}

### Epilogi

|}

## Erikoisjaksot: 2005–2010

|}
## Lähteet
*''Lost'' Sarjaoppaassa (Telvis.fi)

### Viitteet

## Aiheesta muualla
*Luettelo televisiosarjan ''Lost'' jaksoista ABC.comissa 
*
*Luettelo televisiosarjan ''Lost'' jaksoista TV.comissa  
*Luettelo televisiosarjan ''Lost'' jaksoista Lostpediassa
Shake!

**Shake!** on suomalaisen rockyhtye Eero ja Jussi & The Boysin studioalbumi. 

## Kappaleet
# ”Pelkkää Eevaa” - 3.43 
# ”Saan paljon” - 2.44 
# ”Shake-bileet” - 2.39 
# ”Aa Bee Cee -boogie” - 2.59 
# ”Älä mee” - 2.43 
# ”Olet yksin mun” - 3.24 
# ”Toivon” - 2.49 
# ”Snadit rokit” - 2.55 
# ”Se riippuu siitä” - 2.34 
# ”Mekka” - 3.57 
# ”Oi kuuskytviis” - 3.34 
# ”Peilirakkaus” - 3.36 
# ”Tuhat silmää yön” - 3.15 
# ”Mambo-rock” - 2.39 
# ”Sua rakastain” - 2.33 

## Kokoonpano
* Jussi Raittinen – laulu, bassokitara ja taustalaulu
* Eero Lupari – laulu, kitara, urkukitara ja taustalaulu
* Jari Metsberg – kitara, taustalaulu
* Rudy Ryynänen – rummut, lyömäsoittimet ja taustalaulu
### Vierailevat muusikot
* Panu Syrjänen – saksofonit
* Hillel Tokazier – piano

## Aiheesta muualla
* Rytmimusiikin Syke: Shake!
Rochester

**Rochester** on noin  asukkaan kaupunki Kentin kreivikunnassa Kaakkois-Englannissa. Se muodostaa Gillinghamin ja Chathamin kanssa  asukkaan yhtenäisen kaupunkialueen ja Medwayn yhtenäishallintopiirin, joka on nimetty kaupungin halki virtaavan Medwayjoen mukaan. Rochester on suoraan yhtenäishallintopiirin alaisuudessa eikä sillä ole kunnallista itsehallintoa (*unparished area*).

Rochesterissa on monia historiallisesti merkittäviä rakennuksia, joista tunnetuimmat ovat linna vuodelta 1127 ja tuomiokirkko 600-luvulta. Kirjailija Charles Dickens asui vuosia lähiseudulla, ja sijoitti useita romaaneitaan Rochesteriin. Hänen romaanissaan *[[Pickwick-kerhon jälkeenjääneet paperit]]* kuvataan Rochesteria yksityiskohtaisesti.  Kaupungissa järjestetäänkin vuosittain Dickens-festivaalit.

## Lähteet
Preston

**Preston** on noin  asukkaan katedraalikaupunki *(city)* ja  asukkaan hallintopiiri Lancashiren kreivikunnassa Luoteis-Englannissa, Ribblejoen estuaarin rannalla. Se muodostaa läheisen Chorleyn ja muiden pikkukaupunkien kanssa yhtenäisen kaupunkialueen, jossa elää noin  ihmistä. Hallintopiiriin kuuluu yhdeksän kuntaa, mutta Prestonin kaupungilla ei ole omaa kunnanvaltuustoa *(unparished area)*, vaan sen hallinnosta vastaa Prestonin piirivaltuusto.

Prestonin nimi on ilmeisesti johdettu sanoista *Priests’ Town*, ’pappien kaupunki’, minkä perusteella sen väestön on arveltu olleen hengellistä anglosaksien aikaan. Domesday bookissa (1086) se oli kuvattu tärkeäksi markkinakaupungiksi ja hallinnolliseksi keskukseksi. Kaupungin toriaukio on yhä samalla paikalla kuin 1000-luvun alussa. Kaupunkioikeudet se sai vuonna 1179.

Preston oli 1500-luvulla tärkeä villa- ja puuvillakaupan keskus. 1800-luvun alkupuolella puuvillan tuotanto muuttui teolliseksi, ja vuoteen 1835 mennessä kaupunkiin oli perustettu 40 puuvillatehdasta. Englannin suffragettiliikkeellä oli yhteyksiä Prestoniin, sillä liikkeen aktivisti Edith Rigby oli sieltä kotoisin.

Prestonissa toimii eräs maailman vanhimmista jalkapallojoukkueista Preston North End FC ja kaupungissa oli myös jalkapallomuseo. Jalkapallomuseon toiminta Prestonissa on loppunut ja se on siirretty Manchesteriin.

## Lähteet

## Aiheesta muualla
Nikkud

**Nikkud** tai **niqqud** ( ’pisteytys’) on heprean kirjoittamiseen tarkoitettu vokalisointijärjestelmä, jossa konsonanttikirjaimiin lisätään tarkkeita. Tavallisesti hepreaa kirjoitettaessa merkitään vain konsonantit, mutta nikkudin lisämerkeillä voidaan tarvittaessa kirjoittaa myös vokaalit. Yleensä tämä on tarpeen lähinnä oppi- ja sanakirjoissa sekä tärkeissä teksteissä, joissa sekaannuksen vaara halutaan välttää, esimerkiksi Tanakhin teksteissä.

Nikkud-merkeillä voidaan vokaalien merkitsemisen lisäksi selventää eräiden konsonanttien ääntötapaa.

## Kehitys

Hepreassa lähinnä pitkiä vokaaleja voidaan merkitä käyttämällä eräitä konsonanttikirjaimia ikään kuin ylimääräisinä merkkeinä ( ’lukemisen äidit’) varsinaisten konsonanttien ohessa, mutta tämä menetelmä on ylimalkainen. Kun heprea oli menettänyt asemansa puhuttuna kielenä, tarkempaa vokalisointia tarvittiin sen varmistamiseksi, että Raamatun tekstien lukutapa pysyisi muuttumattomana. 

Nikkud-järjestelmän kehittivät Tiberiaksessa vaikuttaneet masoreeteiksi kutsutut rabbiinit länsimaisen ajanlaskun ensimmäisen vuosituhannen jälkipuoliskolla. Nikkud-merkit koostuvat lähinnä pisteistä ja lyhyistä viivoista, jotka ovat konsonantteihin verrattuna pieniä, joten ne voitiin lisätä tekstiin jälkikäteenkin. Nykyään nikkud on ainoa varsinainen heprean vokalisointijärjestelmä, joka on yhä merkittävissä määrin käytössä.

Koska vokaalimerkkejä ei alkuperäisissä teksteissä käytetty, on vokalisoinnin oikeellisuudesta kehkeytynyt myöhemmin kiivaitakin oppiriitoja. Ennen masoreettien vokaalimerkkejä oikea lukutapa siirtyi sukupolvelta toiselle suullisena perimätietona. Esimerkiksi Jumalan nimen JHWH (**יהוה**) alkuperäisestä lukutavasta ollaan erimielisiä (vrt. *[[Jahve]]* ja *Jehova*). Kymmenen käskyn kiellon nojalla juutalaiset eivät lausu Jumalan nimeä ääneen, vaan lukevat sen kohdalla esimerkiksi sanan *Adonai* (Herra). Siksi konsonantteihin **יהוה** on merkitty sanan *Adonai* tai jonkin muun lukutavan vokaalit, eikä alkuperäisiä vokaaleja tiedetä.

## Nikkudin merkit

Seuraavassa taulukossa havainnollistetaan esimerkkikonsonanttien **ב** (bet), **ח** (ḥet) ja **ש** (šin) avulla, miten nikkud-merkki asettuu konsonanttiin nähden. Vokaali ääntyy sen konsonantin jälkeen, jonka yhteydessä lisämerkki on. Ääntämistapa esitetään kansainvälisen foneettisen kirjaimiston (IPA:n) merkein.

:*Huomautus: nikkud-merkit eivät välttämättä näy selaimessa oikein. Useimpien vokaalimerkkien tulisi näkyä suoraan konsonantin alapuolella.*

## Lähteet
Ornamo

**Ornamo ry** (aiemmin **Suomen Koristetaiteilijoiden Liitto Ornamo** ja myöhemmin **Teollisuustaiteen Liitto ORNAMO ry**) on vuonna 1911 perustettu suomalainen muotoilun ja taideteollisten alojen aatteellinen ja ammatillinen keskusjärjestö. Suomen suurimmassa muotoiluyhteisössä on 3 000 jäsentä muotoilun monialaiselta kentältä.

Ornamon jäsenet toimivat teollisen muotoilun, tekstiili-, vaatetus- ja huonekalusuunnittelun, sisustusarkkitehtuurin, digitaalisen suunnittelun, strategisen suunnittelun ja konsultoinnin sekä taidekäsityön ja taideteollisen taiteen aloilla.   

## Historia
Vuonna 1911 Veistokoulun kasvatit perustivat Suomen Koristetaiteilijoiden Liitto Ornamon. Vuonna 1982 liittoon kuului arkkitehteja, sisustusarkkitehteja, tekstiilitaiteilijoita, kuvanveistäjiä, koristetaiteilijoita ja -maalareita sekä graafikkoja.

Järjestön toiminta kehittyi vastapainoksi Suomen Taideteollisuusyhdistykselle, joka ajoi teollisuuden etuja.

## Toiminta
Ornamon tehtävänä on toimia edunvalvojana sekä edistää jäsentensä näkymistä, verkottumista ja yhteistoimintaa. Ornamo jäsenjärjestöineen on järjestänyt vuosien varrella lukuisia tapahtumia ja osallistunut moniin muotoilualan hankkeisiin.

Ornamo on toimittanut erilaisia julkaisuja, luetteloita ja juhlakirjoja sekä säännöllisesti ilmestyvää omaa jäsenlehteä. Vuosina 1980–2001 Ornamo julkaisi *Muoto*–lehteä.

Vuonna 2021 Ornamon uusi strategia astui voimaan. Järjestön 110-vuotisjuhlan kunniaksi järjestö uudisti visuaalisen ilmeen, josta vastasi strateginen suunnittelutoimisto Werklig ja kirjainmuotoilija Teo Tuominen. 

## Palkinnot ja tunnustukset
Ornamo palkitsee vuosittain ammatillisesti ansioituneita jäseniään tunnustuksin. Vuodesta 2006 lähtien Ornamo on julkisti  ”Vuoden palkitut muotoilijat” yhdessä Grafia ry:n kanssa. Vuodesta 2015 "muotoilijat"-palkinto muutettiin Ornamo-palkinnoksi ja sen sai ensimmäisenä Kirsimari Kärkkäinen. Palkinnon suuruus oli 5000 euroa vuonna 2015 . Vuodesta 2022 palkinto uudistettiin Ornamo Award -tunnustukseksi. 

Vuodesta 1961 alkaen on Ornamon juhlavuosina jaettu Timo Sarpanevan suunnittelemaa Ornamo-palloa, joka on yrityksille ja yhteisöille jaettava tunnustus.Vuodesta 2007 Ornamo-säätiö on myöntänyt huomattavaa Ornamo Design Award -muotoilupalkintoa.
## Lähteet

## Aiheesta muualla
* Ornamo ry
* 
*
Bandoneón

**Bandoneón** (alun perin *bandonion*) on harmonikansukuinen soitin, joka on tullut tunnetuksi tärkeimpänä soittimena argentiinalaisessa tangossa. Soitin on kotoisin Saksasta, mutta se kulkeutui siirtolaisten mukana 1800-luvun lopulla Etelä-Amerikkaan, jossa se otettiin pian käyttöön argentiinalaisessa tangossa. Alkuperäinen bandoneón on vaihtoääninen, eli kun paljetta vedetään tai työnnetään, samasta näppäimestä tulee eri sävel. Tunnetuimpia bandonéonisteja ovat mm. Ástor Piazzolla, Luis di Matteo ja Juan José Mosalini.

Bandoneón on kotiutunut myös suomalaiseen tangoon ja esimerkiksi Jarmo Tinkalan ja Petri Ikkelän soittoa on kuultu vuosittain Seinäjoen Tangomarkkinoilla. Suomessa argentiinalaista tango nuevoa soittaa mm. jyväskyläläinen Quinteto ¡Otra Vez! (Otra Vez tarkoittaa suomeksi "vielä kerran") bandoneónistinaan Henrik Sandås.   

Suomessa bandoneónia on tehnyt tunnetuksi myös Mika Väyrynen, joka soitti myös lukuisia Ástor Piazzollan kappaleita kansainvälistä suosiota saavuttaneen yhtyeensä Tango for Fourin kanssa. 


File:BandoneonApart1.jpg
File:BandoneonApart2.jpg
File:BandoneonApart3.jpg
File:BandoneonApart4.jpg
File:BandoneonApart5.jpg


## Lähteet
Käpylän kirkko (Kouvola)

**Käpylän kirkko** on Kouvolan Käpylässä sijaitseva Yrjö Vaskisen suunnittelema Kouvolan seurakunnan kirkkorakennus. Se vihittiin käyttöön 11. toukokuuta 1952. Kirkossa suoritettiin peruskorjaus vuonna 1992.

Kirkossa on myös seurakuntasali ja muita kokoontumistiloja. Kirkon seitsenosaisen lasiteoksen *Isä meidän* on tehnyt Hannu Konola. Kirkon urut ovat 10-äänikertaiset ja ne ovat vuodelta 1963. Kirkossa on tilaa 300 henkilölle.

## Lähteet
Worcestershire

**Worcestershire** [wʊstərʃər, wʊstərʃɪər] on hallinnollinen, muodollinen ja historiallinen kreivikunta Länsi-Midlandsin alueella Keski-Englannissa. Hallinnolliseen kreivikuntaan kuuluu kuusi hallintopiiriä ja sen keskuksena toimii Worcesterin kaupunki. Vuonna 2020 muodollisen kreivikunnan alueella arvioitiin elävän noin  ihmistä.

Kreivikunnan halki virtaa kaksi suurta jokea: Severn ja Avon. Lisäksi kanavayhteys Worcesterista Birminghamiin on tärkeä vesireitti.

Worcestershire oli 1900-luvulla pienten erikoistuneiden teollisuuskaupunkien aluetta: Worcesterissa tehtiin kuuluisia käsineitä, Redditchissä neuloja ja koukkuja ja Kidderminsterissä mattoja. Malvernin kylpyläkaupunki oli kuuluisa terveyskylpylästään.

Ennen toista maailmansotaa Worcestershiressä kasvatettiin paljon hedelmäpuita ja humalaa; kreivikunnan vaakunassakin on kolme päärynää.

## Hallinto
Worcestershiren muodollisen kreivikunnan alueella sijaitsevat seuraavat hallinnolliset alueet:

## Väestö
Vuonna 2020 Worcestershiren muodollisessa kreivikunnassa oli noin  asukasta ja seuraavat yli kymmenentuhannen asukkaan asutuskeskukset:

## Tunnukset
### Lippu
Worcestershiren lipun keskellä on valkoinen kilpi ja kolme mustaa päärynää, kreivikunnan vanha tunnus, jota sen sotilaat käyttivät jo Agincourtin taistelussa. Lipussa on vihreällä pohjalla kaksi sinistä, aaltomaista raitaa, jotka symboloivat Severnjoen vehreää laaksoa. Nykyinen lippu otettiin käyttöön 8. huhtikuuta 2013, ja se valittiin BBC:n paikallisosaston järjestämässä kilpailussa, jonka voitti worcestershireläinen Elaine Truby.

### Nimikkokukka
Vuonna 2004 Worcestershiren nimikkokukaksi valittiin kevätesikko Plantlife International -järjestön pitämässä yleisöäänestyksessä.

## Katso myös
*Worcesterkastike

## Lähteet
Steven Taylor

**Steven Vincent Taylor** (s. 23. tammikuuta 1986 Lontoo) on englantilainen jalkapalloilija, joka edustaa Englannin Mestaruussarjassa pelaavaa Newcastlea. Hän on pelipaikaltaan puolustaja.

Taylor aloitti Newcastlen ammattilaisjoukkueessa vuonna 2002, mutta pelasi reservissä. Joulukuun 2003 ja tammikuun 2004 Taylor oli kuukauden mittaisella lainasopimuksella Wycombe Wanderers FC:ssä. Jo Kuuden lainaottelun jälkeen Taylorista tuli hyvin suosittu pelaaja fanien keskuudessa. 

25. maaliskuuta 2004 Taylor teki vihdoin debyyttiottelunsa Newcastlessa UEFA Cup -ottelussa espanjalaista RCD Mallorcaa vastaan. Liigadebyytinkin hän teki jo kolmen päivän päästä ottelussa Boltonia vastaan. 

Taylor on edustanut maajoukkuetasolla Englannin alle 16-vuotiaiden maajoukkuetta, alle 19-v. joukkuetta, alle 21-vuotiaiden joukkuetta ja on käynyt maajoukkueringin leirilläkin. 

Taylor on nykyisen Newcastlen lupaavimpia nuoria pelaajia ja monet suurseurat ovatkin havitelleet häntä riveihinsä.

## Aiheesta muualla
*Taylorin profiili Newcastlen sivuilla
HSE

**HSE** tarkoittaa:

* Helsinki School of Economics, aiemmin HKKK, nykyinen Aalto-yliopiston kauppakorkeakoulu
* Helsinki Stock Exchange, Helsingin pörssi
* Moskovan talouskorkeakoulu, Higher School of Economics (Государственный университет «Высшая Школа Экономики»)
* lyhenne sanoista *Health, Safety, Environment*: terveys, työturvallisuus ja ympäristöasiat (HSE-ilmoitus, HSE-päällikkö/valvoja)
Wiltshire

**Wiltshire** on muodollinen ja historiallinen kreivikunta Lounais-Englannissa. Hallinnollisesti se on jakautunut Wiltshiren ja Swindonin yhtenäishallintopiireihin, joista ensimmäinen oli hallinnollinen kreivikunta vuoteen 2009 asti. Hallinnollisena keskuksena toimii Trowbridgen kaupunki kreivikunnan länsiosassa. Vuonna 2020 kreivikunnan alueella arvioitiin elävän noin  ihmistä.

Wiltshire tunnetaan monista esihistoriallisista jäänteistään kuten Stonehengestä ja Aveburystä sekä kalkkikivikukkulaan kaiverretuista valkoisista hevosista.

Wiltshire on enimmäkseen maaseutua, alavaa kalkkikivimaata.

## Hallinto
Wiltshiren muodolliseen kreivikuntaan kuuluvat seuraavat kaksi hallinnollisesti itsenäistä yhtenäishallintopiiriä:

## Väestö
Vuonna 2020 Wiltshiren muodollisessa kreivikunnassa oli noin  asukasta ja seuraavat yli kymmenentuhannen asukkaan asutuskeskukset:

## Tunnukset
### Nimikkokukka
Vuonna 2004 Wiltshiren nimikkokukaksi valittiin palokilinkämmekkä Plantlife International -järjestön pitämässä yleisöäänestyksessä.

## Lähteet

## Aiheesta muualla

*BBC Wiltshire
Warwickshire

**Warwickshire** on hallinnollinen, muodollinen ja historiallinen kreivikunta Länsi-Midlandsin hallintoalueella Keski-Englannissa. Hallinnolliseen kreivikuntaan kuuluu viisi hallintopiiriä ja sen keskuksena toimii Warwickin kaupunki. Vuonna 2020 kreivikunnan alueella arvioitiin elävän noin  ihmistä.

Warwickshire tunnetaan ennen kaikkea Shakespearen synnyinpaikasta Stratford-upon-Avonista, ja kreivikunta käyttää matkailumainonnassaan tunnusta ”Shakespeare’s County”. Osa Cotswoldsista kuuluu Warwickshireen, ja muutenkin kreivikunnalle ovat tyypillisiä maalaukselliset pikkukaupungit ja markkinapaikat, joista suurkaupunkilaiset ostavat maaseutuasuntoja.

## Hallinto
Warwickshiren muodollisen kreivikunnan alueella sijaitsevat seuraavat hallinnolliset alueet:

## Väestö
Vuonna 2020 Warwickshiren muodollisessa kreivikunnassa oli noin  asukasta ja seuraavat yli kymmenentuhannen asukkaan asutuskeskukset:

## Tunnukset
### Lippu
Warwickshiren lipussa on punaisella pohjalla valkoinen karhu ja karkea seiväs. Nykyinen lippu otettiin käyttöön 15. elokuuta 2016. Warwickshiren jaarlit käyttivät lipun kuva-aihetta sinetissään jo 1300-luvulla.

### Nimikkokukka
Vuonna 2004 Warwickshiren nimikkokukaksi valittiin ruotsinköynnöskuusama Plantlife International -järjestön pitämässä yleisöäänestyksessä.

## Lähteet

## Aiheesta muualla

*Kreivikunnan hallinnon verkkosivusto
Semnonit

**Semnonit** olivat germaaniheimo, joka eli ensimmäisellä vuosisadalla Elben ja Oderin välimaastossa. Tacituksen mukaan he lukeutuivat sveebeihin, ja olivat vanhin sveebiheimoista. Tacitus kuvaa teoksessaan Germania, kuinka semnonit uhrasivat pyhässä lehdossa ihmisiä ja palvoivat siten lehdossa asunutta jumalaa ja omaa myyttistä alkukotiaan.
Kolmannella vuosisadalla semnonit siirtyivät etelämmäs ja sulautuivat alemanneihin.

## Lähteet
Tapio Reponen

**Tapio Anton Johannes Reponen** (2. elokuuta 1947 Huittinen – 22. syyskuuta 2014 Turku) oli tietojärjestelmätieteen professori, joka toimi vuosina 1996–2009 Turun kauppakorkeakoulun rehtorina. Aiemmin Reponen toimi Turun kauppakorkeakoulussa yliassistenttina ja apulaisprofessorina sekä Suomen Akatemian tutkimusassistenttina. Reponen väitteli tohtoriksi Turun kauppakorkeakoulusta vuonna 1977. Tämän lisäksi Reponen istui useiden kotimaisten yhtiöiden ja yhdistysten hallituksissa ja osallistui aktiivisesti urheilujärjestötoimintaan: hän toimi mm. Suomen Urheiluliiton liittovaltuuston jäsenenä vuodesta 1999 alkaen. Sotilasarvoltaan hän oli reservin majuri.

Turun yliopiston ja Turun kauppakorkeakoulun yhdistyttyä Tapio Reponen valittiin Turun yliopiston vararehtoriksi. Tehtäväalueeseen kuuluivat koulutuksen ja opetuksen kehittäminen sekä yhteiskunta- ja sidosryhmäsuhteiden edistäminen. 

Tapio Reposen muistokirja julkistettiin 17.1.2018 Turun kauppakorkeakoulussa. Kirjan nimi "In the forefront of information systems strategy studies" () kuvaa Tapio Reposen uranuurtavaa työtä tietojärjestelmien strategiatutkimuksen saralla Suomessa. Kirjassa on myös julkaistu uudelleen Tapio Reposen tärkeimmät artikkelit, jotka tämän hetken strategia-ajattelussa edustavat "strategy-as-practice" -tutkimusta. Kirjan kokoamista ja julkaisemista ovat tukeneet Liikesivistysrahasto, Turun kauppakorkeakoulun tukisäätiö, kirjan toimittajien taustayliopistot ja TS-yhtymä.

## Lähteet
Tsivilsk

**Tsivilsk** (, ) on kaupunki Tšuvassian tasavallassa Venäjällä. Se sijaitsee Bolšoi Tsivil -joen varrella 37 kilometriä tasavallan pääkaupungista Tšeboksarysta kaakkoon. Kaupunki on Tsivilskin piirin keskus. Sen kautta kulkee Moskovan ja Kazanin välinen M7-valtatie. Tsivilskin rautatieasema Kanašista Tšeboksaryyn johtavalla sivuradalla sijaitsee 8 kilometrin päässä kaupungista. Asukkaita on 13&nbsp;100 henkeä (vuonna 2008).

Boris Godunov rakennutti vuonna 1584 paikalle linnoituksen, jonka marit polttivat vuonna 1609. Stepan Razinin joukot hyökkäsivät sinne vuonna 1671 ja Jemeljan Pugatšovin joukot valtasivat sen vuonna 1774. Vuonna 1781 Tsivilskistä tuli Kazanin lääniin kuulunut kihlakuntakaupunki. Nykyään siellä on konepaja- ja elintarviketeollisuutta, kutomo, tiilitehdas ym. Kaupungissa toimii kotiseutumuseo.

## Lähteet
* 

## Aiheesta muualla

* Tsivilskin kaupungin sivusto
Novotšeboksarsk

**Novotšeboksarsk** (, tšuvassiksi Çěнě Шупашкар, Śĕnĕ Šupaškar) on kaupunki Tšuvassian tasavallassa Venäjällä. Se sijaitsee Volgan rannalla viiden kilometrin päässä tasavallan pääkaupungista Tšeboksarysta. Kaupungissa on jokisatama. Asukkaita on 126&nbsp;300 henkeä (vuonna 2008).

Paikkakunta on syntynyt vuonna 1960 Tšeboksaryn vesivoimalaitoksen rakentamisen yhteydessä. Kaupunki siitä tuli vuonna 1965. Novotšeboksarsk kasvoi nopeasti ja nykyään se on asukasluvultaan Tšuvassian toiseksi suurin kaupunki. 

Novotšeboksarskissa on kemian, öljynjalostus-, metalli-, rakennustarvike-, elintarvike- ja kevyttä teollisuutta sekä energian tuotantoa.

## Lähteet
* 

## Aiheesta muualla

* Novotšeboksarskin kaupungin sivusto
Jari Korpisalo

**Jari Leonard "Korppi" Korpisalo** (s. 17. helmikuuta 1966 Helsinki) on entinen suomalainen jääkiekkoilija. SM-liigassa hän pelasi ainoastaan Porin Ässissä, vaikka onkin kotoisin Helsingistä. Hän oli erityisen tunnettu kääntölämäristään sekä harhautuslaukauksestaan rangaistuslaukauksessa. Aiemmin hän toimi Karhu-Kissojen juniorien valmennuspäällikkönä.

## Ura
Korpisalo pelasi juniorina Jokereissa ja HIFK:ssa. Kaudeksi 1985–1986 hän lähti Kanadaan, jossa hän edusti QMJHL:n Granby Bisonsia. Hän pelasi samalla kaudella myös nuorten MM-kisoissa. Kaudeksi 1986–1987 Korpisalo palasi Suomeen, jossa hän pelasi 1. divisioonan Karhu-Kissoissa. Seuraavalla kaudella hän edusti 1. divisioonan SaPKoa, kunnes palasi kausiksi 1988–1990 Karhu-Kissoihin.

Korpisalo teki kaudella 1990–1991 SM-liigadebyyttinsä Ässissä. Kolmannen liigakautensa jälkeen hän pääsi myös MM-kisoihin. Kaudella 1993–1994 hänet valittiin kuukauden pelaajaksi lokakuussa 1993 ja kaudella 1994–1995 Ässät sai SM-pronssia. Korpisalo pelasi Ässissä yhtäjaksoisesti seitsemän kautta, joista kaksi viimeistä joukkueen kapteenina. Kaudeksi 1997–1998 hän siirtyi Saksaan, jossa hän edusti DEL:n EV Landshutia kahden kauden ajan. Kaudella 1999–2000 hän pelasi saman liigan München Baronsissa ja voitti kauden päätteeksi Saksan-mestaruuden.

Korpisalo palasi kaudeksi 2000–2001 Ässiin, jonka kapteeniksi hänet jälleen valittiin. Hän pelasi Ässissä vielä viisi kautta, kunnes lopetti uransa kauden 2004–2005 jälkeen. Yhteensä hän edusti Ässiä siis 12 kauden ajan, joista seitsemänä hän toimi myös joukkueen kapteenina.

Korpisalo työskenteli tammikuusta 2016 lokakuuhun 2018 Ässien urheilujohtajana.

## Muuta
Jari Korpisalon poika Joonas Korpisalo on pelannut NHL:ssä maalivahtina.

## Tilastot

## Lähteet
* 

### Viitteet
Save Me (Queenin kappale)

**Save Me** on englantilaisen rock-yhtye Queenin kappale.

Save Men sävelsi ja sanoitti Queenin kitaristi Brian May, joka soitti kappaleella kitaran lisäksi piano-osuuden.  Kappale äänitettiin 1979 ja julkaistiin singlenä 25. tammikuuta 1980. Myöhemmin samana vuonna se julkaistiin Queenin levyllä *[[The Game (Queen)|The Game]]*. Single oli Yhdistyneen kuningaskunnan listoilla kuusi viikkoa ja pääsi siellä 11. sijalle. Alankomaissa single nousi viidennelle sijalle ja oli listoilla yhdeksän viikkoa. 

Save Me on julkaistu myöhemmin mm. *[[Greatest Hits (Queen)|Greatest Hits]]* -kokoelmalla (1981) ja *[[Queen On Fire – Live at the Bowl]]* -livelevyllä (2004). 

## Lähteet
Möhköfantti

**Möhköfantti** () on fiktiivinen, elefanttia muistuttava olento A. A. Milnen Nalle Puh -tarinoissa. Alkuperäisissä kirjoissa möhköfanttia ei koskaan nähdä, mutta myöhemmissä Disney-elokuvissa otus on esiintynyt.

Milnen kirjoissa Nalle Puh ja Nasu yrittävät pyydystää möhköfanttia mutta eivät saa sitä koskaan ansaan. Vaikka möhköfanttia ei varsinaisesti nähdäkään, on Puh-kirjojen kuvittaja E. H. Shepard piirtänyt elefanttia muistuttavan möhköfantin kuvitukseksi lukuun, jossa Puh yrittää saada unta ja alkaa laskea lampaiden sijasta möhköfantteja. Kirjojen oikeudet nykyisin omistava Walt Disney Company on sittemmin tehnyt useita animaatioelokuvia, joissa möhköfantit esiintyvät. Vuonna 2005 valmistui elokuva *[[Nalle Puh ja Möhköfantti]]*, jossa esiintyi äitiään etsivä möhköfantin poikanen, Fantti. Elokuvassa se on kiltti olento, ja se ystävystyykin Puolen hehtaarin metsän asukkaiden kanssa, etenkin Ruun.

TV-sarjan *[[Nalle Puhin uudet seikkailut]]* suomenkielisessä dubbauksessa möhköfantteja kutsuttiin "kanttifanteiksi" (poikkeuksena jakso *Möhköfantin ansa*), mutta muissa suomennoksissa möhköfanteiksi.
Lipogeneesi

**Lipogeneesi** merkitsee hiilihydraattien muuttumista triglyserideiksi rasvoiksi elimistön metaboliassa. Lipogeneesi merkitsee käytännössä veressä olevan ylimääräisen glukoosin muuttamista varastorasvaksi (lihomista). Erityisen aktiivista rasvahapposynteesi on maksan, rasvakudoksen ja toimivan maitorauhasen soluissa. 

Lipogeneesin käynnistää insuliini, joka säätelee veren glukoositasoa. Lipogeneesissä yhdestä glukoosimolekyylistä muodostuu ensin kaksi glyserolimolekyyliä, joihin liittyy edelleen glukoosin auenneesta renkaasta muodostunut, pelkistynyt rasvahappoketju. Tyypillisesti kahdesta tai kolmesta glukoosimolekyylistä muodostuu rasvahappo, jonka hiiliketjun pituus on C12&ndash;C18 Arvioidaan, että noin 45&nbsp;% nautituista hiilihydraateista menee suoraan elimistön ravinnoksi, ja noin 55&nbsp;% ottaa osaa lipogeneesiin.

Rasva-aineenvaihdunta on jatkuvassa dynaamisessa tasapainossa, jossa osa rasvoista menee glukoneogeneesin raaka-aineeksi, ja osa varastoituu. Rotilla yksittäisen lipidimolekyylin ”elinaika” on noin 2&ndash;10&nbsp;vrk, ja tilanteen arvellaan olevan sama ihmisillä.

Lipogeneesin rasvahappo-osan muodostuminen alkaa asetyyli-CoA:lla, joka rakentaa kahdesta auenneesta glukoosimolekyylistä hiiliketjun. Samalla glukoosiin sisältyvät hydroksyyli- ja karbonyyliryhmät pelkistyvät. Rasvahapot lopuksi esteröityvät glukoosista muodostuneen glyserolin kanssa triglyserideiksi. Reaktioon ottaa osaa useita eri entsyymejä, ja reaktio tapahtuu sytoplasmassa, toisin kuin hapettuminen, joka tapahtuu mitokondrioissa.

Lipogeneesi vaatii lisäksi adenosiinitrifosfaattia (ATP:tä) sekä nikotiiniamidiadeniinidinukleotidifosfaattia (NADPH:ta), sillä kaikki reaktiot ovat pelkistymisreaktioita.

## Lähteet
Kanaš

**Kanaš** (tšuvassiksi ja ) on kaupunki Tšuvassian keskiosassa Venäjän federaatiossa, 76 kilometriä pääkaupungista Tšeboksarystä (Supaškar) kaakkoon. Kaupunki muodostaa aluehallinnollisesti itsenäisen 45&nbsp;607 asukkaan kaupunkipiirin, mutta on myös ympäröivän Kanašin piirin (39&nbsp;708 as) hallintokeskus.

Asukasluvun kehitys:
*2 323 (1925)
*54 585 (1989)
*50 593 (2002)
*45&nbsp;607 (2010)

## Lähteet

## Aiheesta muualla
Matkustaja 57

**Matkustaja 57** (*Passenger 57*) on yhdysvaltalainen toimintaelokuva vuodelta 1992. Elokuvan on ohjannut Kevin Hooks ja sen ovat käsikirjoittaneet David Lougher  ja Dan Gordon. Pääosia esittävät Wesley Snipes, Bruce Payne ja Tom Sizemore. Elokuvan nimi tulee siitä, että päähenkilö istuu lentokoneessa paikalla numero 57.

Elokuva julkaistiin ensimmäisen kerran Suomessa videolla videolain aikaan. Tuolloisesta videojulkaisusta oli leikattu 1 minuutti ja 34 sekuntia. Leikattu materiaali sisälsi matkustajien ampumista, kuvakulman verisestä terroristista ja väkivaltaisimpia otoksia John Cutterin ja Charles Ranen välisestä tappelusta. Videolain poistuttua voimasta vuonna 2001 elokuva julkaistiin leikkaamattomana K18-versiona sekä DVD-levynä että videona.

## Juoni
Elokuva kertoo lentoyhtiön turvallisuusekspertti John Cutterista, jonka vaimo on kuollut kaupparyöstön yhteydessä. Nyt John on matkalla Los Angelesissa pidettävään työkokoukseen ja hän matkustaa sinne lennolla 163. Samassa koneessa istuu myös mielisairas terroristi Charles Rane, jota ollaan siirtämässä Los Angelesin vankilaan. Lennon aikana Rane ottaa terroristiryhmänsä avulla koneessa vallan ja koneen matkustajat joutuvat panttivangeiksi. Cutter onnistuu pakenemaan kaappauksen aikana koneen alaosaan ja hän päättää aloittaa taistelun terroristeja vastaan.

## Rooleissa

## Lähteet

## Aiheesta muualla
* 
*
Basket Case

**Basket Case** on punk rock-yhtyeen Green Dayn laulu ja single, joka nosti Green Dayn suosioon 1994, kun se julkaistiin *[[Dookie]]*-albumilla. Laulu julkaistiin singlenä tammikuussa 1995.

Kappale on yhtyeen keulahahmon Billie Joe Armstrongin kirjoittama ja kertoo hänen kamppailustaan ahdistuksen kanssa, ennen kuin hänellä diagnosoitiin paniikkihäiriö.

Kappale Basket Case on myös kokoelmalevyllä *[[International Superhits!]]* vuodelta 2001. Liveversio on Green Dayn livelevyillä *[[Bullet in a Bible]] vuodelta 2005*, *[[Bowling Bowling Bowling Parking Parking]] vuodelta 1997, ja *Last Night On Earth (Live In Tokyo) vuodelta 2009.
Firn

**Firn** (firn-lumi) on lumen ja jään välimuoto, jonka tiheys on yleensä yli 0,55 g/cm3. Se on vielä huokoista, mutta uudelleenkiteytynyttä. Firn on säilynyt vähintään yhden sulamiskauden muuttumatta suoraan jääksi ja sitä alkaa syntyä lumikerroksen pohjalla, kun lumen syvyys on yli 15 m. Paksu lumikerros luo pohjalle suuren, puristavan paineen. Firn-lumi kehittyy ns. névé-lumesta tihenemällä, ja tihenee itse vähitellen jääksi, kun jäätikön kasautumisalueen pinnasta mennään syvemmälle. Névé-lumi on yli 0,5 g/cm3 tiheyksistä, osittain sulanutta ja uudelleenkiteytynyttä raskasta lunta.

## Aiheesta muualla
* USGS Glossary of Selected Glacier and Related Terminology 
* Fundamentals of Physical Geography
Aatamin puvussa... ja vähän Eevankin (vuoden 1971 elokuva)

**Aatamin puvussa... ja vähän Eevankin** on vuonna 1971 ensi-iltansa saanut suomalainen komediaelokuva, jonka on ohjannut Matti Kassila. Elokuva perustuu Agapetuksen romaaniin *[[Aatamin puvussa ja vähän Eevankin]]* vuodelta 1928. Samasta aiheesta oli tehty aiemmin jo kaksi elokuvaversiota, vuosina 1931 ja 1940. 

Elokuva esitettiin Suomen televisiossa ensi kerran 1976 ja useita kertoja sen jälkeen ja sai ensimmäisellä kerralla valtavan yleisömenestyksen, 2,1 miljoonaa katsojaa. Yhtenä syynä on oletettu olleen tuolloin riehuneen viuhahdus-villityksen. Elokuvaa on kuvattu Luhangassa. Elokuva toi elokuvateattereihin 141 650 katsojaa.

## Näyttelijät

## Elokuvan tekijät
* Ohjaus: Matti Kassila
* Käsikirjoitus: Matti Kassila ja Osmo Lampinen
* Tuotannonjohto: Mauno I. Mäkelä
* Kuvaus: Olavi Tuomi ja Sakari Rimminen (B-kuvaaja)
* Leikkaus: Juho Gartz
* Äänitys: Matti Ylinen
* Musiikki: Nacke Johansson
* Lavastukset: Aino Mantsas-Kassila
* Puvut: Aino Mantsas-Kassila
* Apulaiset: Taavi Kassila (kuvausapulainen), Ilkka Ahola (äänittäjän apulainen), Taina Kanth (leikkausapulainen) ja Reijo Kanerva (järjestäjän apulainen)
* Muu työryhmä: Lasse Holma (kuvaussihteeri), Erkki Stillman, Lauri Ahokas, Teemu Kassila ja Holger Blommila
* Studiopäälikkö: Esko Töyri
* Miksaus: Matti Ylinen
* Valokuvat: Taavi Kassila
* Stunt: Markku Laine (Heikki Kinnusen sijaisratsastaja)
* Tuotanto: Fennada-Filmi Oy, 1971

## Tuotanto

1970-luku oli Matti Kassilan uralla ahdingon aikaa. Hän ehti ehdottaa tuottajille neljäätoista elokuva-aihetta, kunnes tämä tärppäsi.

## Arvioita
*Helsingin Sanomien* Jussi Karjalainen kutsui elokuvaa tv-esityksen alla 1993 hyvätapaisen kesäkomedian innostamattomaksi lämmittelyksi aikana, jolloin paljasta pintaa sai jo näyttää oikein väreissä.

## Lähteet

## Aiheesta muualla
*
Ouroboros

**Ouroboros** ( ’hännänsyöjä’, myös **oroborus**, **ūroboros** tai **uroborus**,
sanoista οὐρά (ūra) ’häntä’ + βορά (bora) ’syöjä’) on ikivanha symboli, jossa käärme tai lohikäärme syö omaa häntäänsä. Ouroboroksella on keskeinen asema uskonnollisessa ja mytologisessa symboliikassa.  

Ouroboros esittää "ikuisen kiertokulun" ympyrää, joka ilmaisee, että loppua seuraa kaiken jatkuvassa toistumisessa aina uusi alku. Ouroboroksen katsotaan symbolisoivan syklisyyttä, koska se elää syömällä itseään; tämän katsotaan merkitsevän elämää ja kuolemaa sekä eroamista ja yhdentymistä. 

Ouroboros esiintyy myös alkemian kuvituksissa: se kuvaa suljettua tai syklisesti toistuvaa prosessia, jossa neste pyritään muuttamaan esimerkiksi kuumentamalla ja jäähdyttämällä jalommaksi aineeksi.

## Kuvia

Tiedosto:Cyprien Tokoudagba veistos 5 Pyhä metsä Ouidah.JPG|Cyprien Tokoudagban ouroboros-aiheinen veistos Beninin Ouidahin Pyhässä metsässä.


## Lähteet

## Aiheesta muualla
Muistan vielä vuonna -76

**Muistan vielä vuonna -76** on suomalaisen laulajan Jussi Raittisen kokoelmalevy.

## Kappaleet

CD1:

* Nashville, Tennessee - 2.00 
* Kun kyyneleet saa vallan - 2.35 
* Tähti hittilistojen - 2.27 
* Ronski-Antti aikoo - 2.30 
* On vannomatta paras - 2.49 
* Virtuoosi - 3.39 
* Onnestain tuun juovuksiin - 2.48 
* Marjapussi-Jussi - 2.52 
* Meitä on niin moneen junaan - 2.29 
* Mitä onni on - 2.34 
* Tulkaa mukaan - 2.14 
* Heaven Help The Fatman - 2.48 
* Sunnuntailapsi - 3.22 
* Mannaa sataa - 2.37 
* Oi kuuskytviis - 3.47 
* Viis, viiv, satanen siis - 2.39 
* Voi viinaa hirveää - 3.13 
* Mulla on aikaa vain - 3.17 
* Pitkä musta auto - 3.23 
* Mennään melomaan - 2.24 
* Alla palmupuiden - 2.44 

CD2:

* Happy Fats spiikkaa 1 - 0.31 
* Blue Moon Of Kentucky - 1.38 
* Happy Fats spiikkaa 2 - 0.17 
* I'm Left, Yuo're Right, She's Gone - 2.30 
* Shame, Shame, Shame - 2.08 
* Blue Monday - 2.29 
* (Good Morning Little Schoolgirl) Are You Going My Way - 2.35 
* But I Do - 2.13 
* Walking To New Orleans - 2.00 
* I'm Walking - 2.02 
* Ain't That Shame - 2.35 
* Baby, Let's Play House - 2.31 
* Double Talk Baby - 2.28 
* Rock And Roll Ruby - 2.41 
* Hug 'n' Kiss Me - 2.30 
* So Long I'm Gone - 2.06 
* Boppin' The Blues - 2.35 
* I'm Comin' Home - 1.53 
* Baby, Let's Play House - 2.23 
* Boppin' The Blues - 2.29 

## Aiheesta muualla
* Rytmimusiikin Syke: Muistan vielä vuonna -76

* Raimo Öystilä, Rytmimusiikin Syke: Jussi Raittinen levytysmatkalla USA:ssa - osa 1: 1975
* Raimo Öystilä, Rytmimusiikin Syke: Jussi Raittinen levytysmatkalla USA:ssa - osa 2: 1976
KERNAL

**KERNAL** on Commodoren kehittämä laiteohjelmisto, jota käytettiin yhtiön 8-bittisissä mikrotietokoneissa alkaen PET-tietokoneesta (1977). Myöhemmin sen laajennettuja versioita käytettiin VIC-20-, Commodore 64-, Plus/4-, Commodore 16- ja Commodore 128 -tietokoneissa.

KERNALin nimen sanottiin olevan lyhenne  sanoista *Keyboard Entry Read, Network, And Link*. Toisaalta VIC-20-kehittäjä Robert Russellin mukaan se on kirjoitusvirhe sanasta *kernel* (Unixin termi käyttöjärjestelmän ytimelle).

VIC-20 ja C-64-koneissa koko käyttöjärjestelmä on 8 kiB ROM-piirillä. Commodore 128 -koneessa ROM on laajennettu 20 kibitavuun, josta KERNAL vie 16 kiB ja konekielimonitori neljä.

Commodore-laitteiden KERNAL sisältää kokoelman erilaisia rutiineja. Näiden kutsumista varten on hyppytaulu, joka on pääpiirteittäin samanlainen kaikissa Commodoren tuottamissa tietokoneissa. Näin ollen yksinkertaisten konekielisten ohjelmien pitäisi pystyä toimimaan jokaisessa Commodoren valmistamassa koneessa ilman muutoksia.

KERNALin tärkeimpiä osia on reset-rutiini, joka suoritetaan koneen käynnistyessä. Se kopioi RAM-muistiin vektorit ja aliohjelmat, alustaa I/O- ja grafiikkapiirit, tarkistaa onko koneeseen kytketty ohjelmamoduuli, alustaa BASIC-tulkin ja siirtyy odottamaan käyttäjän syötettä.

KERNAL sisältää myös keskeytysrutiinit, esimerkiksi IRQ-rutiini suoritetaan 60 (VIC-20 ja C-64) tai 50 kertaa sekunnissa (C-128). Tämä ylläpitää kelloa ja lukee näppäimistöä. NMI-rutiini suoritetaan restore-näppäintä painettaessa ja kasetti- ja levyasemarutiinien yhteydessä ja sarjaväylää käytettäessä.

Kolmannen osan muodostavat käyttäjän kutsuttavat aliohjelmarutiinit, joita voidaan käyttää ohjelmista. Näillä toteutetaan tiedon syöttö ja tulostus, tiedostojen tallennus ja lataus, näytön käsittely ja liukulukumatematiikka.

Käytännössä yksinkertaiset, poke-komentoja sisältämättömät BASIC-ohjelmat ovat binääriyhteensopivia eri koneiden välillä. Konekielisiä ohjelmia kirjoitettaessa ohjelmien pitäisi olla vapaasti sijoitettavia, ja ne voivat olla kooltaan maksimissaan 3 kilotavua, mikäli niiden on tarkoitus olla yhteensopivia kaikkien Commodoren koneiden kanssa.

## Lähteet

## Aiheesta muualla
* Cracking The Kernal 
* Building the Original Commodore 64 KERNAL Source
Hiusneula

**Hiusneula** on kampauksen kiinnittämiseen tai koristeluun tarkoitettu neula tai tikku. 
Hiusneuloja on käytetty jo tuhansia vuosia sitten, jolloin niitä valmistettiin luusta. Nykyisin tavallisempia valmistusmateriaaleja ovat erilaiset muovit, puu ja metallit.

Hiuspinni on joustavasta metallilangasta valmistettu hiuspidike tai -somiste. Pieniä ja huomaamattomia pinnejä käytetään niin arki- kuin juhlakampauksienkin tukemiseen. Myös hiuspinni voi olla esimerkiksi helmillä koristeltu, kuten varsinaiset hiusneulatkin.

## Katso myös
*Kanzashi

## Lähteet

## Aiheesta muualla
Formula 1 -kausi 1994

**Formula 1 -kausi 1994** oli järjestyksessään 45. FIA:n Formula 1 -kausi. Se alkoi 27. maaliskuuta 1994 ja viimeinen kuudestatoista kilpailuista ajettiin 13. marraskuuta.

Vuosi muistetaan muun muassa Imolan radalla sattuneista onnettomuuksissa, joissa kuolivat Roland Ratzenberger sekä Ayrton Senna. Kuljettajien maailmanmestaruuden voitti nuori Michael Schumacher Benettonilla. Valmistajien mestaruuden voitti Williams.

Mestaruustaistelu oli jännittävä. Alkukaudesta Schumacher oli jo karkaamassa saavuttamattomaan MM-johtoon, mutta loppukaudesta Williamsin Damon Hill nousi mukaan mestaruustaistoon. Erilaisten sääntörikkomusten vuoksi Schumacher ja Benetton hylättiin kahdesti, joista jälkimmäisellä kerralla tuloksena oli myös kilpailukielto. Hill voitti kaikki kilpailut, joista Schumacher oli sivussa. Mestaruus ratkesi vasta kauden päätöskilpailussa Australian Adelaidessa, jossa voitosta ja samalla maailmanmestaruudesta taistelleet kuljettajat törmäsivät yhteen. Kolarin vuoksi molemmat joutuivat keskeyttämään kilpailun, ja Schumacher voitti ensimmäisen maailmanmestaruutensa yhdellä pisteellä. Schumacheria syytettiin tahallisesta kolaroinnista, mutta FIA piti törmäystä normaalina kilpailutilanteena.

Suomalaisia kuljettajia oli tuona vuonna mukana kolme: Jyrki Järvilehto Benettonilla ja Sauberilla, Mika Häkkinen McLarenilla, sekä Mika Salo Lotuksella. Damon Hill sai toisena vuotena peräkkäin ajaa autoa, jonka numero oli nolla, koska mestaruuden voittanut Alain Prost päätti uransa.

Kauden aikana kaikki kilpailujen nopeimmat kierrokset tulivat Benetton- ja Williams-tallin kuljettajille (molemmille 8 kappaletta).Benetton-tallin nopeimmat kierrokset saavutti Michael Schumacher.

## Tallit ja kuljettajat
Seuraavat tallit ja kuljettajat kilpailivat Formula 1 -luokan maailmanmestaruudesta kaudella 1994.

## Kauden yhteenveto
### Kilpailut

### Valmistajien lopullinen järjestys

## Kuljettajien lopullinen järjestys

## Lähteet
Jyrängönvirta

**Jyrängönvirta** on Kymijoen Heinolan kaupungin kohdalla oleva ja erityisesti keskustan siltojen alajuoksun puolella oleva joen osuus. 

Siltojen alla olevat kaksi koskea ovat Jyrängön kosket: Isokoski ja Pikkukoski. Matala Pikkukoski on perimätiedon mukaan kaivettu ihmisvoimin. Vuolas ja syvä isompi koski on Kymijoen luonnollinen ikivanha kulkureitti. 

## Saaria
Koskien välissä on Siltasaari, jonka kautta kulkee seututie 140 sekä jalankulun ja pyöräilyn väylä. Saaren yli johtaa vuonna 1931 valmistunut Heinolan rautatiesilta. Edelleen käytössä oleva 340 metriä pitkä silta oli valmistuttuaan Suomen pisin. Siltasaaressa on kesäisin kahvila. Myös virralla kalastaminen on mahdollista. Jatkosodassa rautatiesilta ja silloinen maantiesilta yritettiin tuhota lentokoneista pommittamalla tässä kuitenkaan onnistumatta. Sen sijaan aivan sillan vieressä Siltasaaressa ollut isohko rakennus tuhoutui täysosumasta.

Puoli kilometriä silloilta alavirtaan on Koskensaaren kärki, jonka koillispuolitse Kymijoen pääuoma kulkee. Koskensaaren lounaispuolella saareen johtavassa Penikkasillaksi nimetyssä pengertiessä on pieni silta varmistamassa veden virtauksen myös saaren toiselta puolelta. Vajaan kilometrin pituisessa Koskensaaressa on luontopolku nuotiopaikkoineen ja laavuineen.

## Muuta
Jyrängönvirta siltoineen on ollut taustana ja tapahtumapaikkana muutamissa elokuvissa. Näistä tunnetuin lienee Risto Jarvan ohjaama ''Jäniksen vuosi'' vuodelta 1977. Jyrängönvirran eteläpuolella on Jyrängön kaupunginosa.
Antoine Sibierski

**Antoine Sibierski** (s. 5. elokuuta 1974 Lille) on ranskalainen entinen jalkapalloilija, joka työskentelee RC Lensin teknisenä johtajana.

Sibierski aloitti ammattilaisuransa kotikaupunkinsa Lille OSC -joukkueessa. Neljän Lillessä vietetyn vuoden jälkeen Sibierski pelasi kotimaassaan vielä AJ Auxerressa, Nantesissa ja Lensissä ennen kuin siirtyi Englannin kentille. Alkukesästä 2003 Manchester City hankki keskikenttäpelaajan itselleen. Sibierski teki heti debyyttiottelussaan maalin. Cityssä Sibierski pelasi 3 vuotta ja teki pelaamassaan 92:ssa ottelussa 11 maalia.

Vuonna 2006 Sibierskin huhuttiin siirtyvän takaisin Lensiin, mutta 31. elokuuta 2006, Newcastle United ilmoitti tehneensä hänen kanssaan vuoden sopimuksen. Kesäkuussa 2007 hän siirtyi Wigan Athleticiin.

## Lähteet
Umma

**Umma** ()  on islamin uskovien yhteisö, joka tarkoittaa puhekielessä myös samassa moskeijassa käyviä ihmisiä ja on verrattavissa kristinuskon seurakuntaan. Tavallisesti se tarkoittaa maailman kaikkien muslimien muodostamaa yhteisöä. Islamilaisessa laissa *umma* on määritelty kapeammin tarkoittamaan vain *mujtahideja* eli uskonoppineita. Arabian kielessä umma voi tarkoittaa myös kansallisvaltiota: esimerkiksi Yhdistyneet kansakunnat on arabiaksi *al-Umam al-Muttahida*.

## Šaria ja umman yksimielisyys
Islamilaisessa laissa eli šariassa katsotaan, että yksi hyväksyttävistä Jumalan lain lähteistä on umman yksimielisyys, *ijmá.* Se tarkoittaa kaikkien uskonoppineiden yksimielisyyttä jostain asiasta.  Muhammadin kerrotaan sanoneen: *"Yhteisöni [umma] ei koskaan hyväksy yksimielisesti erehdystä"*. Lausetta ei löydy klassisista *hadith*-kokoelmista, mutta sitä lainataan usein. Profeetan kerrotaan myös sanoneen: *"Jumalan käsi on yhteisön yllä, ja kuka ikinä poikkeaa siitä, lähtee helvettiin".* 

Lakikoulukunnat erottavat toisistaan kaikkien muslimien välillä vallitsevan yksimielisyyden, joka koskee suuria asioita. Tämä itsessään luonnollinen ajatus löytyy myös muutamassa Koraanin kohdassa, kuten: *"Pitäkää kaikki kiinni Jumalan köydestä, älkääkä hajaantuko." (3:103)* Hienostuneempi periaate on uskonoppineiden yksimielisyys, joka ohjaa pienempiä lakiteknisiä yksityiskohtia. Kaikkien muftien yksimielisyys ei ole välttämätöntä, vaan pienet vähemmistöt voidaan jättää huomiotta. Ignaz Goldziher oli sitä mieltä, että yksimielisyyden periaate lainattiin roomalaisesta oikeudesta, jossa konsensusperiaate tunnettiin nimellä *opinio prudentium.* 

Jotkut oppineet ovat katsoneen vaikeaksi määrittää milloin kaikki muslimit ovat jostain ohjeesta yksimielisiä ja ovat siksi rajanneet ijmán koskemaan vain Muhammadin varhaisten seuraajien  yhteisöä. 

## Lähteet
* 

* 
### Viitteet
Trisomia

**Trisomia** on tila, jossa kromosomistossa on kromosomiparin sijasta kolme kromosomia.  Se on yleisin ihmisen kromosomistomutaatio. Useimmat trisomeista aiheuttavat  keskenmenon tai kuoleman nuorella iällä. Henkiin jääneillä saattaa esiintyä muun muassa kehitysvammaisuutta ja muita ongelmia. 

Osittainen trisomia tulee, kun osa ylimääräisestä kromosomista kiinnittyy toiseen tai kun yhdestä kromosomista on kaksi kopioita osasta kromosomiaan. Yleisin trisomia ihmisellä on  kromosomiparin 16 trisomia, jota esiintyy yli prosentissa raskauksista. Tämä kuitenkin yleensä aiheuttaa keskenmenon raskauden ensimmäisen kolmanneksen aikana. Yleisin trisomia syntyvillä lapsilla on trisomia 21, joka tunnetaan yleisemmin Downin oireyhtymänä.  

Trisomia voi esiintyä missä tahansa kromosomiparissa. Yleisimmät ihmisen trisomiatyypit, jotka eivät aiheuta keskenmenoa ovat autosomeissa:

*21-trisomia (Downin oireyhtymä)
*18-trisomia (Edwardsin oireyhtymä)
*13-trisomia (Pataun oireyhtymä)
*12-trisomia  (ennustaa leukemiaa)
*9-trisomia
*8-trisomia (Warkanyn oireyhtymä)

ja sukupuolikromosomeissa:

*XXX (XXX-syndrooma)
*XXY (Klinefelterin oireyhtymä)
*XYY (XYY-oireyhtymä)

## Katso myös
* Kromosomistomutaatio
* Aneuploidia
* Monosomia
* Tetrasomia
* Polysomia

## Lähteet
Jelena Korikova

**Jelena Jurjevna Korikova** (, s. 12. huhtikuuta 1972 Tobolsk) on venäläinen näyttelijä. Hän on näytellyt Moskovan teatterissa, televisio-ohjelmissa ja elokuvissa. Hän on myös tehnyt mallin töitä.

Ensimmäisen kerran hän näytteli elokuvassa *Ha-bi-as-sy* (Ха-би-ас-сы) vuonna 1989. Suomessa hänet tunnetaan venäläisen *[[Anastasia (televisiosarja)|Anastasia]]*-telenovelan Annana. Vuonna 1998 Jelena, hänen poikansa Arseni (s. 1993) ja miehensä Maksim Osadsi muuttivat Yhdysvaltoihin, jossa he asuivat kolme vuotta. Heti *Anastasian* kuvausten loputtua vuonna 2004 Jelenan ja Maksimin kymmenen vuotta kestänyt suhde päättyi. Arseni on Jelenan luokkatoverin ja ensimmäisen aviomiehen Dmitri Rošinin poika.

Elena laulaa ja on esiintynyt monien artistien videoissa. 

## Filmografiaa

Venäjäksi:
* 1989 Ха-би-ас-сы
* 1992 Я обещала, я уйду 
* 1993 Три сестры (Tri sestry; kolme siskoa)
* 1993 Проклятие Дюран
* 1995 Барышня-крестьянка 
* 1995 Колечко золотое, букет из алых роз
* 1997 Приятель покойника
* 1998 Му-му (Mu-mu)
* 2000 Алиса в подземелье (Alisa v podzemele; Alisa ihmemaassa)
* 2000 Тайны дворцовых переворотов 
* 2001 Черная комната 
* 2001 Гипноз (Gipnos; hypnoosi)
* 2003 Бедная Настя (Bednaja Nastja, suom. Anastasia)
* 2004 Шпионске игры (vaarallisia pelejä)
* 2006 Шпионские игры2 (vaarallisia pelejä 2)
* 2006 Капитанские дети
* 2007 Velocity

## Aiheesta muualla
* Jelena Korikova ''Anastasia''-televisiosarjan sivustolla  
* 
* http://www.peoples.ru/art/cinema/actor/korikova/